Diari Oficial de la Generalitat Valenciana


Sumari del DOGV 4688, del 10-02-2004 (2004/800)

RESOLUCIÓ de 21 de gener de 2004, de la Universitat d'Alacant, per la qual es convoquen proves selectives per a l'ingrés en l'escala tècnica d'aquesta Universitat. Referència A01.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4688

Data del DOGV
:   10-02-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/800


Data del document
:   21-01-2004

Organisme emissor
:   Universitat d'Alacant

Tipus de document
:   Resolució

Descriptors 

:   * enginyer
    * concurs administratiu
    * universitat

RESOLUCIÓ de 21 de gener de 2004, de la Universitat d'Alacant, per la qual es convoquen proves selectives per a l'ingrés en l'escala tècnica d'aquesta Universitat. Referència A01. [2004/S800]
  
D'acord amb el que disposa l'Estatut d'aquesta Universitat, aprovat pel Decret 107/1985, de la Generalitat Valenciana, de 22 de juliol (Diari Oficial de la Generalitat Valenciana de 26 de setembre), a fi d'atendre les necessitats de personal d'administració i serveis, aquesta Universitat, fent ús de les competències que li atribueixen l'article 20 de la Llei Orgànica 6/2001, d'Universitats, en relació amb l'article 2.2 e) d'aquesta mateixa Llei, i el seu Estatut, acorda convocar proves selectives per a l'ingrés en l'escala tècnica de la Universitat d'Alacant, segons aquestes
  
Bases
  
1. Normes generals
  
1.1 Es convoquen proves selectives per a proveir 1 plaça de l'escala tècnica (referència A01), pel sistema general d'accés lliure, per a ocupar un lloc d'administració especial (enginyer), en el Servei d'Infraestructures i Serveis.
  
1.2 A aquesta convocatòria seran aplicables el Text Refós de la Llei de la Funció Pública Valenciana, de 24 d'octubre de 1995 (tal com el va publicar la Resolució de 23 de novembre de 1995), modificat per la Llei 8/1995, de 29 de desembre, de Mesures Fiscals, Administratives i d'Organització de la Generalitat, per la Llei 14/1997, de 26 de desembre, de mesures de gestió administrativa i financera i d'organització de la Generalitat, i per la Llei 10/1998, de 28 de desembre de 1998, de Mesures Fiscals, de Gestió Administrativa i Financera i d'Organització de la Generalitat Valenciana, el Decret 107/1985, de 22 de juliol, del Consell de la Generalitat, que aprova l'Estatut de la Universitat d'Alacant (DOGV de 26 de setembre), i el Decret 33/1999, de 9 de març, que aprova el Reglament de Selecció, Provisió de Llocs de Treball i Carrera Administrativa del Personal Comprès en l'Àmbit d'Aplicació de la Llei de la Funció Pública Valenciana.
  
1.3 El procediment de selecció dels aspirants serà el de concurs oposició. L'oposició estarà formada pels exercicis següents:
  
Primer exercici. De caràcter obligatori i eliminatori, consistirà en la realització d'un qüestionari amb 4 respostes alternatives en cada pregunta, de les quals només una serà la correcta, en què caldrà respondre preguntes relacionades amb la totalitat del temari. Aquest exercici contindrà, com a màxim, un 20% del total de les preguntes referents a la part I de l'annex I. Constarà, com a màxim, de 125 preguntes, i la durada no podrà ser superior a 90 minuts. Es valorarà de 0 a 10 punts. Cada resposta errònia tindrà una penalització d'un terç sobre les correctes, i les respostes en blanc no puntuaran.
  
Per a superar aquest exercici serà necessari arribar a la puntuació mínima que determine el tribunal, que haurà de ser, com a mínim, de 5 punts.
  
Segon exercici. De caràcter obligatori i eliminatori, consistirà en el desenvolupament per escrit de dos temes de la part II de l'annex I, que triarà el tribunal entre quatre obtinguts per sorteig en presència dels opositors. La durada total de l'exercici no serà superior a quatre hores. La valoració total de l'exercici serà de 0 a 10 punts. Es valorarà de 0 a 5 punts cada tema.
  
Per a superar aquest exercici caldrà arribar a la puntuació que determine el tribunal, que en cap cas no podrà ser inferior a 2,5 punts en cada tema.
  
Tercer exercici. De caràcter obligatori i eliminatori, exercici pràctic relacionat amb la part II del temari i que consistirà en la realització de dues proves plantejades pel tribunal relacionades amb la supervisió de projectes, la contractació administrativa o la gestió de l'edificació i infraestructures.
  
La durada total de l'exercici no podrà ser superior a 5 hores. La valoració total de l'exercici serà de 0 a 10 punts. Es valorarà de 0 a 5 punts cada prova.
  
Aquest exercici inclou una presentació oral davant el tribunal, que podrà formular les preguntes que, en relació amb l'exercici, considere convenients.
  
Per a superar aquest exercici serà necessari arribar a la puntuació mínima que determine el tribunal, que haurà de ser, com a mínim, de 5 punts. En cap cas no podrà obtenir-se menys de 2,5 punts en cada prova.
  
Quart exercici. De caràcter obligatori i no eliminatori, consistirà en dues fases:
  
Primera fase: realització d'una prova de traducció directa d'idioma anglès o francès, a escollir pels opositors, sense ajuda de diccionari. El text estarà relacionat amb l'especificitat del lloc que cal ocupar. Es valorarà de 0 a 2 punts.
  
Segona fase: exercici de coneixements de valencià. Consistirà en una prova de traducció de valencià a castellà, sense ajuda de diccionari. Es valorarà de 0 a 4 punts.
  
1.4 Fase de concurs: es valoraran els mèrits fefaentment acreditats pels aspirants que hagen superat la fase d'oposició. El concurs, que no tindrà caràcter eliminatori, farà referència a aptituds, coneixements i experiència dels candidats d'acord amb el barem següent:
  
Formació: 2 punts com a màxim per cursos rebuts o impartits de contingut relacionat directament amb el treball que s'ha de dur a terme i que hagen estat impartits per l'administració o bé per centres amb conveni o concert amb aquesta. La puntuació s'obtindrà sumant el nombre total d'hores valorables i multiplicant-les per 0,02.
  
En tot cas, no seran valorats, per ser exigit el coneixement de la matèria en la fase d'oposició, els cursos següents:
  
Cursos de legislació la matèria dels quals estiga compresa en el programa de la convocatòria
  
Cursos de valencià
  
Cursos d'idiomes
  
Experiència: 8 punts com a màxim, a raó de:
  
0,08 punts per cada mes complet de servei en llocs afins en qualsevol administració distinta de la Universitat d'Alacant. Fins a un màxim d'1,5 punts.
  
0,16 punts per cada mes complet de servei en llocs amb funcions afins en la Universitat d'Alacant.
  
Altres mèrits: fins a 1 punt per formació i experiència no previstes en els apartats anteriors.
  
1.5 La qualificació resultant de la totalitat dels exercicis estarà determinada per la suma de puntuacions obtingudes en cadascun.
  
Amb el resultat de l'últim exercici de la fase d'oposició, el tribunal publicarà la relació d'aspirants que, per haver superat tots els exercicis eliminatoris, han de passar a la fase de concurs i els citarà perquè, en el termini de deu dies hàbils, comptadors a partir de l'endemà de la publicació de les qualificacions, presenten la documentació acreditativa de mèrits i experiència previstos en la base 1.4 en el Registre General de la Universitat d'Alacant o de qualsevol de les maneres establides per l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener.
  
No seran valorats els mèrits que no es troben suficientment acreditats ni s'admetrà la documentació presentada fora de termini.
  
1.6 En finalitzar el termini de presentació de documentació establit en la base anterior, el tribunal publicarà en el tauler d'anuncis de l'edifici de Rectorat la llista provisional de valoracions de la fase de concurs i concedirà un termini de deu dies hàbils, comptadors a partir de l'endemà de la publicació d'aquesta llista, perquè els interessats facen les reclamacions i les esmenes que consideren pertinents en relació amb la seua baremació.
  
1.7 En haver estat resoltes les possibles al·legacions i esmenes, el tribunal dictarà una resolució en què fixarà la relació definitiva d'aspirants que hagen superat el procés selectiu, els quals seran proposats per a ser nomenats funcionaris.
  
Per a confeccionar aquesta relació se sumaran les qualificacions obtingudes per cada aspirant en la fase d'oposició i en la fase de concurs. A continuació s'ordenaran de major a menor puntuació, i la relació serà interrompuda quan el nombre d'aspirants coincidisca amb el nombre de places convocades, sense que en cap cas puga contenir-ne un nombre superior.
  
En cas d'empat entre aspirants, l'ordre s'establirà segons la major puntuació obtinguda per cada aspirant en el tercer exercici; en segon lloc, si es manté l'empat, caldrà atenir-se a la major puntuació en el segon exercici; en tercer lloc, si es manté l'empat, caldrà atenir-se a la major puntuació en el primer exercici. Si continua l'empat, caldrà atenir-se a la major puntuació en la fase de concurs. En última instància, l'ordre serà establit mitjançant sorteig públic.
  
En el cas que el nombre d'aspirants aprovats siga inferior al de places convocades, les que sobren seran declarades desertes.
  
1.8 Les proves selectives començaran a partir del dia 1 d'abril.
  
2. Requisits dels candidats
  
2.1 Per a ser admesos a la realització de les proves selectives, els aspirants hauran de reunir els requisits següents:
  
2.1.1 Ser espanyol o nacional d'un dels estats membres de la Unió Europea o nacional d'aquells estats als quals, en virtut de tractats internacionals fets per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta està definida en el tractat constitutiu de la Comunitat Europea. També podran participar-hi el cònjuge, els descendents i els descendents del cònjuge dels espanyols i dels nacionals d'altres estats membres de la Unió Europea, sempre que no estiguen separats de dret ni siguen menors de vint-i-un anys o majors d'aquesta edat, que visquen a càrrec seu. Aquest últim benefici serà igualment aplicable a familiars de nacionals d'altres estats quan ho prevegen els tractats internacionals fets per la Comunitat Europea i ratificats per Espanya.
  
2.1.2 Tenir complits els divuit anys i no haver arribat a l'edat de jubilació.
  
2.1.3 Tenir o estar en condicions d'obtenir el títol d'enginyer industrial. En el cas de titulacions obtingudes a l'estranger, caldrà tenir la credencial que n'acredite l'homologació.
  
2.1.4 No tenir cap malaltia o discapacitat que impedisca l'exercici de les funcions públiques.
  
2.1.5 No haver estat separat mitjançant expedient disciplinari del servei de qualsevol administració o lloc de treball públic ni estar inhabilitat penalment per a l'exercici de funcions públiques. En el cas d'aspirants que no tinguen la nacionalitat espanyola, igualment, no estar sotmesos a sanció disciplinària o condemna penal que els impedisca, en el seu estat, l'accés a la funció pública.
  
2.2 Caldrà complir tots els requisits enumerats en la base 2.1 en el dia de finalització del termini de presentació de sol·licituds i mantenir-los fins al moment de la presa de possessió com a funcionari de carrera.
  
3. Sol·licituds
  
3.1 Els qui vulguen prendre part en aquestes proves selectives hauran de fer-ho constar en una instància que els serà facilitada gratuïtament en el Registre General de la Universitat (edifici de Rectorat) i que figura com a annex V en aquesta convocatòria, i acompanyar-la amb el comprovant bancari d'haver abonat els drets d'examen, establits en 21,16 e. En el comprovant hauran de constar el nom, els cognoms i la referència de la convocatòria (A01). Aquests drets d'examen s'hauran d'ingressar en el compte corrent 00540004-64, dígit de control 11, de la CAM (2090), oficina 3191, del campus de Sant Vicent del Raspeig (encara que hom podrà fer l'ingrés a través d'altres oficines bancàries).
  
3.2 Les sol·licituds hauran de ser presentades en el Registre General de la Universitat, en els registres auxiliars situats en les secretaries de centre i en la Seu d'Alacant, en el termini de 20 dies hàbils, comptadors a partir de l'endemà de l'última de les publicacions següents: d'aquesta convocatòria en el Diari Oficial de la Generalitat Valenciana o de l'extracte en el Boletín Oficial del Estado. Les sol·licituds podran ser presentades de les maneres que estableix l'article 38.4 de la Llei 30/1992, de 26 de novembre.
  
3.2.1 Caldrà acompanyar les sol·licituds amb una fotocòpia del document nacional d'identitat. Els aspirants que no tinguen la nacionalitat espanyola i tinguen dret a participar-hi hauran de presentar una fotocòpia del document que n'acredite la nacionalitat i, si s'escau, els documents que acrediten el vincle de parentiu i el fet de viure o estar a càrrec del nacional d'un altre estat amb qui tenen aquest vincle. Així mateix, hauran de presentar una declaració d'aquest que no està separat de dret del seu cònjuge i, si s'escau, que l'aspirant viu o està a càrrec seu.
  
3.3 En cap cas el tràmit de pagament en l'oficina bancària no serà substitutiu de l'esmentat tràmit de presentació de la sol·licitud davant l'òrgan expressat anteriorment dins el termini i en la forma escaients.
  
3.4 L'aspirant haurà de seguir les instruccions següents en la formalització de la sol·licitud:
  
3.4.1 En el quadre de la sol·licitud destinat a «Forma d'accés», l'aspirant haurà de posar «L», segons les instruccions de l'anvers de la instància.
  
3.4.2 Els aspirants hauran d'indicar en el quadre de la sol·licitud destinat a «Cos/escala o categoria», tècnica; i en «Codi», A01.
  
3.4.3 Els aspirants hauran de fer constar l'idioma a què es refereix la primera fase del quart exercici en el quadre A) de l'epígraf «Dades que cal consignar segons les bases de la convocatòria» de la sol·licitud.
  
3.4.4 Si els aspirants volen fer els exercicis del procés selectiu en valencià, hauran de fer-ho constar en el quadre B) de l'epígraf «Dades que cal consignar segons les bases de la convocatòria» de la sol·licitud. Si no ho fan així, s'entendrà que opten per fer els exercicis en castellà.
  
3.4.5 Els aspirants amb minusvalidesa que vulguen sol·licitar adaptació de temps i mitjans per a la realització dels exercicis, hauran d'indicar-ho en la sol·licitud en el quadre número 5. En aquest cas, serà requisit acompanyar la instància amb el corresponent certificat acreditatiu de la minusvalidesa o discapacitat amb l'objectiu de fer efectiva, si escau, aquesta petició.
  
3.5 Els simples errors de fet que es puguen col·legir com a tals de la sol·licitud podran ser resolts en qualsevol moment, d'ofici o a petició de la persona interessada.
  
3.6 Les dades de caràcter personal aportades pels aspirants quedaran incloses en els fitxers automatitzats de personal d'aquesta Universitat, la qual es compromet a no fer-ne un ús diferent dels que recull la Resolució de la Universitat d'Alacant, de 17 de desembre de 2002, que regula els fitxers automatitzats de dades de caràcter personal (DOGV de 15 de gener de 2003).
  
Així mateix, la Universitat d'Alacant informa sobre la possibilitat d'exercir els drets d'accés, rectificació, cancel·lació i, si escau, d'oposició que preveu l'article 5 de la Llei Orgànica 15/1999, de 13 de desembre, de Protecció de Dades. Aquests drets hauran de ser exercits per escrit davant el gerent d'aquesta Universitat.
  
4. Admissió d'aspirants
  
4.1 En acabar el termini de presentació d'instàncies, el gerent de la Universitat d'Alacant dictarà una resolució que serà publicada en els taulers d'anuncis de l'edifici de Rectorat de la Universitat i en el Diari Oficial de la Generalitat Valenciana i que contindrà la relació provisional d'admesos i exclosos, amb indicació de la causa d'exclusió.
  
4.2 Els aspirants exclosos disposaran d'un termini de 10 dies hàbils, comptadors a partir de l'endemà de la publicació de la resolució en el Diari Oficial de la Generalitat Valenciana, per a poder resoldre el defecte que n'haja motivat l'exclusió.
  
4.3 En concloure aquest termini, es publicarà una Resolució que, a més de declarar aprovada la relació definitiva d'admesos i exclosos, indicarà el lloc, la data i l'hora de començament del primer exercici, amb una antelació mínima de 15 dies hàbils. Aquesta resolució serà publicada en el tauler d'anuncis de l'edifici de Rectorat i en el Diari Oficial de la Generalitat Valenciana.
  
4.4 En qualsevol moment del procés selectiu, si el tribunal té coneixement que algun dels aspirants no reuneix la totalitat dels requisits exigits per aquesta convocatòria, amb la prèvia audiència de l'interessat, haurà de proposar-ne l'exclusió al rector de la Universitat i comunicar-li, així mateix, les inexactituds o falsedats formulades per l'aspirant en la sol·licitud d'admissió a les proves selectives, als efectes procedents.
  
Contra l'exclusió de l'aspirant, hom podrà interposar recurs d'alçada davant la mateixa autoritat indicada en el paràgraf anterior.
  
5. Tribunals
  
5.1 Els membres del tribunal i els seus assessors estaran subjectes, en règim i funcionament, al que estableixen l'article 22 i següents de la Llei 30/1992, de règim jurídic de les administracions públiques i del procediment administratiu comú, a les causes generals d'abstenció i recusació contingudes en aquesta Llei i al que preveu l'article 8 del Decret 33/1999, de 9 de març, del Govern valencià, que aprova el Reglament de Selecció, Provisió de Llocs de Treball i Carrera Administrativa del Personal Comprès en l'Àmbit d'Aplicació de la Llei de la Funció Pública Valenciana.
  
Els membres del tribunal hauran de reunir, a més, els requisits previstos per l'article 13.4 del vigent text refós de la Llei de la Funció Pública Valenciana.
  
5.2 Amb anterioritat a la iniciació de les proves selectives, si s'escau, es publicarà una resolució amb el nomenament de nous membres del tribunal en substitució dels que n'hagueren perdut la condició.
  
5.3 Amb la prèvia convocatòria del president, es constituirà el tribunal, amb l'assistència obligatòria del president i el secretari i la meitat, almenys, dels membres titulars o suplents.
  
5.4 Durant el procés selectiu, el tribunal resoldrà tots els dubtes que pogueren sorgir en l'aplicació d'aquestes normes, i també tot el que calga fer en els casos no previstos.
  
5.5 El tribunal podrà disposar la incorporació als seus treballs d'assessors especialistes per a les proves corresponents dels exercicis que consideren pertinents; la tasca d'aquests assessors estarà limitada a prestar la seua col·laboració en les respectives especialitats tècniques. La designació d'aquests assessors haurà de ser comunicada al rector de la Universitat.
  
5.6 El tribunal qualificador adoptarà les mesures necessàries, en els casos que calga, perquè els aspirants amb minusvalidesa tinguen condicions similars a la resta de participants per a la realització dels exercicis. En aquest sentit, caldrà establir les adaptacions possibles en temps i forma per a les persones amb minusvalideses que ho sol·liciten. Si en algun moment del procés selectiu el tribunal tinguera dubtes sobre la capacitat d'un aspirant per a l'exercici de les activitats que habitualment duen a terme els funcionaris de l'escala a què es refereixen aquestes proves, podria demanar el corresponent dictamen dels òrgans competents de la comunitat autònoma respectiva; en aquest cas, l'aspirant podrà participar condicionalment en el procés selectiu, i la resolució definitiva sobre la seua admissió o exclusió de les proves quedarà en suspens fins a la recepció del dictamen.
  
5.7 El tribunal qualificador de les proves haurà d'adoptar les mesures oportunes per a garantir que els exercicis de la fase d'oposició siguen corregits sense que es conega la identitat dels aspirants. Seran exclosos de les proves els opositors en els fulls d'examen dels quals figuren noms, traços, marques o signes que permeten conèixer-ne la identitat.
  
5.8 Pel que fa a comunicacions i altres incidències, el tribunal tindrà la seu en el Servei de Selecció i Formació de la Universitat, en el campus de Sant Vicent del Raspeig, telèfon 25 487 24 09.
  
5.9 Els membres del tribunal percebran les gratificacions per assistència fixades pel Decret 24/1997, d'11 de febrer, del Govern valencià, sobre indemnitzacions per raó del servei i gratificacions per serveis extraordinaris (DOGV de 17 de febrer de 1997).
  
5.10 El tribunal s'haurà d'ajustar a la composició següent:
  
Tribunal titular:
  
President: el rector de la Universitat d'Alacant o persona en qui delegue.
  
Dos representants de l'administració, un dels quals farà de secretari, i l'altre, de vocal.
  
Dos representants de les organitzacions sindicals representatives en la Universitat d'Alacant, que faran de vocals.
  
Tribunal suplent:
  
Amb la mateixa composició.
  
6. Desenvolupament dels exercicis
  
6.1 Els exercicis tindran lloc en les dependències de la Universitat d'Alacant, en el campus de Sant Vicent del Raspeig. El primer exercici es farà en el lloc, la data i l'hora que establisca la resolució a què es refereix la base 4.3.
  
6.2 Els aspirants seran convocats per a cada exercici en crida única. Els qui no hi compareguen seran exclosos de l'oposició, i perdran el seu dret quan es presenten en els llocs de realització de les proves si han començat o si no hi assisteixen, encara que siga per causes justificades.
  
6.3 En cada exercici, els aspirants hauran d'acreditar la seua identitat exclusivament mitjançant la presentació del documento nacional de identidad, passaport o permís de conduir, pel que fa als aspirants de nacionalitat espanyola. Els aspirants que no tinguen la nacionalitat espanyola hauran d'acreditar la identitat mitjançant el document original que en el país del qual siguen nacionals siga expedit a aquest efecte. L'incompliment d'aquest requisit per algun dels aspirants en determinarà l'exclusió de les proves. En cap cas no seran vàlides les còpies o les fotocòpies d'aquests documents.
  
6.4 En qualsevol moment, els aspirants podran ser requerits pels membres del tribunal a acreditar la seua identitat.
  
6.5 Els aspirants hauran de seguir en tot moment les instruccions dels membres del tribunal o del personal ajudant o assessor durant la realització de les proves per a l'adequat desenvolupament d'aquestes.
  
6.6 Després de la realització de cadascuna de les proves, el tribunal farà pública, en els locals en què s'hagen fet i en el tauler d'anuncis de l'edifici del Rectorat d'aquesta Universitat, la llista d'aspirants que les hagen superades.
  
6.7 El tribunal publicarà els successius anuncis de realització del segon exercici i següents en els locals en què s'haja fet el primer exercici, en el tauler d'anuncis de l'edifici de Rectorat i per qualssevol altres mitjans si es considera convenient per a facilitar-ne la màxima divulgació, almenys amb quaranta-vuit hores d'antelació a la indicada per a la iniciació d'aquests. Quan es tracte del mateix exercici, l'anunci de realització s'haurà de fer amb dotze hores, almenys, d'antelació.
  
7. Llista d'aprovats
  
Després que haja acabat el procés selectiu, el tribunal farà pública, en el Diari Oficial de la Generalitat Valenciana, en el lloc o llocs de realització de l'últim exercici i en el tauler d'anuncis de l'edifici de Rectorat, la relació definitiva d'aspirants que hagen superat el procés selectiu, els quals seran proposats per a ser nomenats funcionaris, ordenats de major a menor puntuació. Aquesta relació, que en cap cas no podrà ser superior al nombre de places convocades, serà confeccionada segons el que preveu la base 1.7 d'aquesta convocatòria.
  
8. Presentació de documents i nomenament de funcionaris
  
8.1 En el termini de 20 dies hàbils, comptadors des de l'endemà del dia en què es facen públiques les llistes definitives, els opositors hauran de presentar en el Registre General de la Universitat els documents següents:
  
a) Fotocòpia del document nacional d'identitat o certificat de naixement, expedit per l'organisme oficial corresponent. Els aspirants que no tinguen la nacionalitat espanyola, fotocòpia del document que n'acredite la nacionalitat i, si s'escau, els documents que acrediten el parentiu i el fet de viure o estar a càrrec del nacional d'un altre estat amb el qual tinguen aquest vincle. Així mateix, hauran de presentar declaració jurada o promesa d'aquest del fet que no està separat de dret del seu cònjuge i, si s'escau, del fet que l'aspirant viu o està a càrrec seu.
  
b) Fotocòpia compulsada del títol acadèmic exigible segons aquesta convocatòria o certificat acadèmic que acredite haver fet tots els estudis requerits per a obtenir-lo i, si escau, haver fet el pagament de taxes corresponents a l'expedició. En el cas de titulacions obtingudes a l'estranger, caldrà presentar, a més del títol, la credencial que n'acredite l'homologació.
  
c) Declaració de no haver estat separat mitjançant expedient disciplinari de qualsevol administració o càrrec públic i de no trobar-se inhabilitat penalment per a l'exercici de les funcions públiques, segons el model que figura com a annex II. Els aspirants que no tinguen la nacionalitat espanyola, a més, hauran de fer una declaració de no estar sotmesos a sanció disciplinària o condemna penal que els impedisca, en el seu estat, l'accés a la funció pública, segons el model que figura com a annex III d'aquesta convocatòria.
  
d) Certificat mèdic acreditatiu de no patir cap malaltia o defecte físic o psíquic que impedisca l'exercici de les funcions corresponents. A aquest efecte, els reconeixements es faran a través dels serveis mèdics del Servei de Prevenció de la Universitat d'Alacant.
  
e) Acreditació dels coneixements de valencià que disposa l'article 9.4 del text refós de la Llei de la funció pública valenciana, que es farà aportant la declaració que figura com a annex IV d'aquesta convocatòria, acompanyada, si escau, d'algun dels documents relacionats. Els qui no tinguen algun d'aquests quedaran compromesos a fer-ho en el termini de dos anys o a fer els cursos que, amb aquesta finalitat, organitzen els organismes oficials competents que també recull l'annex de referència.
  
8.2 Els qui tinguen la condició de funcionaris de carrera o de personal laboral de plantilla estaran exempts de justificar documentalment les condicions i altres requisits ja provats per a obtenir el nomenament anterior, però hauran de presentar certificat del ministeri o l'organisme de què depenguen per a acreditar aquesta condició, amb indicació del nombre, l'import i la data de compliment del trienni.
  
8.3 Els qui no presenten la documentació dins el termini fixat, tret dels casos de força major, o en els casos en què de l'examen d'aquesta es deduïsca que no reuneixen algun dels requisits indicats en la base 2.1, no podran ser nomenats funcionaris i les seues actuacions quedaran anul·lades, sens perjudici de la responsabilitat en què hagueren incorregut per falsedat en la sol·licitud inicial. La plaça no ocupada per l'aspirant que incórrega en els supòsits detallats en aquesta base quedarà vacant.
  
8.4 El president del tribunal enviarà còpia certificada de la relació definitiva d'aprovats al rector de la Universitat, en la qual proposarà el nomenament dels aspirants com a funcionaris de carrera. El nomenament d'aquests com a funcionaris es farà per resolució d'aquest òrgan, que serà publicada en el Diari Oficial de la Generalitat Valenciana.
  
8.5 La presa de possessió dels aspirants aprovats es farà en el termini d'un mes, comptador des de la data de publicació del seu nomenament en el Diari Oficial de la Generalitat Valenciana.
  
9. Consulta de la pàgina web
  
Aquesta convocatòria i els actes que se'n deriven que requerisquen ser publicats podran ser consultats en el web de la Universitat d'Alacant, en l'adreça: http://www.ua.es/va/normativa/empleo/oposiciones/indiceopo.html. Igualment disposaran, en el mateix lloc de referència, dels temes 6 de la part I del temari.
  
10. Norma final
  
Contra la convocatòria, les seues bases i tots els actes administratius que se'n deriven, els quals esgoten la via administrativa, hom pot interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació, d'acord amb el que estableixen l'article 109 de la Llei 30/1992, de 26 de novembre, de règim jurídic de les administracions públiques i del procediment administratiu comú, l'article 6.4 de la Llei Orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa. Potestativament, podran interposar recurs de reposició en el termini d'un mes, comptador a partir del dia següent al de la publicació d'aquesta convocatòria, davant el rector, segons el que disposa l'article 116 de la Llei 30/1992, redactat d'acord amb la Llei 4/1999.
  
Davant les actuacions del tribunal, hom podrà interposar un recurs d'alçada, previst per l'article 114 de la Llei 30/1992, redactat d'acord amb la Llei 4/1999, en el termini d'un mes, comptador des de l'endemà de les publicacions o notificacions. El recurs podrà ser interposat davant l'òrgan que haja dictat l'acte que s'impugna o davant el rector com a òrgan competent per a resoldre'l.
  
Alacant, 21 de gener de 2004.- El gerent: Rafael Carrillo Paños.
  
ANNEX I
  
TEMARI
  
PART I
  
Tema 1. La Constitució Espanyola: títol preliminar i títol I (Dels drets i deures fonamentals)
  
Tema 2. L'Estatut d'Autonomia de la Comunitat Valenciana. títol primer (La Comunitat Valenciana) i capítol primer del títol segon (La Generalitat Valenciana)
  
Tema 3. Llei d'Ús i Ensenyament del Valencià: títol preliminar (Principis generals), títol primer (De l'ús del valencià) i títol quart (De l'actuació dels poders públics)
  
Tema 4. Llei Orgànica d'Universitats. Títols: preliminar (De les funcions i autonomia de les universitats), I (De la naturalesa, creació, reconeixement i règim jurídic de les universitats), II (De l'estructura de les universitats), III (Del govern i representació de les universitats), IV (Del Consell de Coordinació Universitària) i X (Del personal d'administració i serveis de les universitats públiques) i disposició addicional catorzena (Del defensor universitari)
  
Tema 5. La Llei 30/1992, de Règim Jurídic de les Administracions Públiques i del Procediment Administratiu Comú. Àmbit d'aplicació i principis generals. Abstenció i recusació. Els interessats. De l'activitat de les administracions públiques. De les disposicions i els actes administratius. De les disposicions generals sobre els procediments administratius. De la revisió dels actes en via administrativa: revisió d'ofici. Recursos administratius
  
Tema 6. Normativa interna que regula: jornada de treball, vacances, permisos i llicències. Estructura organitzativa del personal d'administració i serveis
  
Tema 7. Incompatibilitats: la Llei 53/1984, d'Incompatibilitats del Personal al Servei de les Administracions Públiques.
  
Tema 8. Raonament lògic i sèries alfanumèriques
  
Part II
  
Tema 9. Els contractes de les administracions públiques. Reial Decret Legislatiu 2/2000, de 16 de juny, que aprova el Text Refós de la Llei de Contractes de les Administracions Públiques. Reial Decret 1.098/2001, de 12 d'octubre, que aprova el Reglament General de la Llei de Contractes de les Administracions Públiques, amb especial referència al contracte d'obres.
  
Tema 10. Estructura bàsica del manteniment modern: manteniment preventiu i correctiu. Generalitats. Organigrama intern del servei de manteniment. Objectius del manteniment. Components d'un sistema de manteniment integral. Classes de manteniment. El concepte de manteniment preventiu. Rendibilitat i ús del manteniment preventiu. Model de manteniment preventiu. Manteniment correctiu. Relació de manteniment preventivocorrectiu
  
Tema 11. Optimació de la gestió econòmica del manteniment integral: importància econòmica del manteniment. Objectius econòmics de les funcions de manteniment. El cost integral de manteniment. Corba de vida d'una màquina o instal·lació. Previsió del cost de manteniment d'instal·lacions. Renovació o reconstrucció d'una màquina-instal·lació; criteris. El life cycle cost i la reforma o renovació de la maquinària. Definició d'alguns conceptes sobre la vida, deteriorament i obsolescència de les màquines i instal·lacions
  
Tema 12. El manteniment modificatiu. El manteniment en la fase de projecte. El manteniment de recondicionaments sistemàtics. Manteniment selectiu. Objectius del manteniment modificatiu. Components del manteniment modificatiu i fiabilitat-mantenibilitat. Disponibilitat d'una màquina-instal·lació. Data històrica de manteniment
  
Tema 13. Optimació de la gestió humana del manteniment. El manteniment contractat i per administració. La seua relació amb la plantilla fixa. Optimació del procés. Ràtios i relacions de plantilla de personal. Criteris de polivalència de manteniment. Seguretat i manteniment. Responsabilitat civil i penal en els treballs de manteniment. El manteniment legal o reglamentari
  
Tema 14. Optimació de la qualitat del manteniment. Introducció. El manteniment dels equips de regulació i control. El manteniment d'equips contra incendis. El manteniment de les instal·lacions d'aire condicionat. Manteniment i qualitat. Sistemes experts de manteniment
  
Tema 15. Manteniment integral d'edificis i obra civil. Àmbit d'aplicació. Objectius. Funcions. Naturalesa del funcionament d'edificis. Vida dels edificis. Tecnologia del manteniment correctiu. Manteniment integral d'estructures metàl·liques i de formigó. Manteniment integral de construccions metàl·liques. Manteniment integral d'obres de formigó
  
Tema 16. Manteniment integral d'instal·lacions en edificis. Manteniment de fontaneria. Manteniment de calefacció i aigua calenta sanitària. Manteniment de calefacció elèctrica. Televigilància o telecontrol en calefacció i ACS. Manteniment integral d'aire condicionat. Manteniment integral de gas natural. Manteniment d'ascensors, muntacàrregues i escales mecàniques. Manteniment d'equips i instal·lacions elèctriques d'edificis. Manteniment de ventilació i qualitat d'aire. Manteniment d'equips d'il·luminació. Manteniment de construccions i equips resistents al foc. Manteniment legal o reglamentari.
  
Tema 17. Manteniment energètic i ambiental dels edificis. El diagrama de Sankey. Fonts de subministrament d'energia. Unitats i equivalències. L'avaria energètica i la seua codificació. Manteniment energètic elèctric. Manteniment preventiu d'intercanviadors de vapor. Manteniment energètic d'elements estàtics de l'edifici. Manteniment energètic d'ascensors. Manteniment preventiu energètic d'una caldera. Manteniment preventiu energètic de calefacció, ventilació i aire condicionat. Manteniment energètic d'electricitat d'un edifici. El KG d'un edifici. Elements contaminants. Contaminació atmosfèrica. Prevenció i correcció de la contaminació atmosfèrica. Pol·lució d'abocaments urbans. Legislació apropiada. Depuració de les aigües residuals. Processos unitaris de les aigües residuals. Sorolls
  
Tema 18. Instal·lacions elèctriques. Baixa tensió: enllumenat públic. Alta tensió: centres de transformació. Reglamentació
  
Tema 19. Instal·lacions radioactives. Llei 25/1964, sobre energia nuclear. Llei 15/1980, de creació del Consell de Seguretat Nuclear. Reial Decret 1991/1991, sobre instal·lació i utilització de raigs X
  
Tema 20. Instal·lacions de gas: normativa, tramitació i autoritzacions. Xarxes i connexions de servei de combustibles gasosos. Instal·lacions de gas canalitzat, tipus industrial i comercial. Instal·lacions de gas de tipus domèstic. Instal·lacions de GLP. Protecció catòdica. Autogeneració i cogeneració a gas. Combustió i aparells de gas. Instal·lació tipus
  
Tema 21. Distribució d'aigua. Instal·lacions d'aigua. Documentació administrativa. Normativa bàsica. Reglamentació i regulació legal
  
Tema 22. Aparells elevadors. Grues torre i ascensors. Aparells elevadors i els seus dispositius de seguretat. Proves i verificacions d'aquests aparells. Projecte d'instal·lació d'aparells elevadors. Reglaments d'aparells d'elevació i manteniment. Aspectes relatius a la seguretat
  
Tema 23. Aparells de pressió. Condicions que cal complir en la redacció de projectes per a la instal·lació d'aparells de pressió. Productes subjectes a homologacions i certificació
  
Tema 24. Emmagatzematge de productes químics. Reglamentació febrer 80. ITC. Caracterització de projectes. Procés administratiu i certificacions
  
Tema 25. Combustibles líquids. Caracterització de projectes.
  
Tema 26. Climatització i instal·lacions frigorífiques. Caracterització de projectes. Inspeccions periòdiques obligatòries. Instal·lacions de necessitat de projecte
  
Tema 27. Seguretat i higiene en el treball. Disposicions mínimes de seguretat i salut en els centres de treball: requisits que cal preveure. Protecció de maquinària. Utilització dels equips de treball. Incendis. Senyalització.
  
Tema 28. Llei 37/1995, de 8 de novembre de 1995, de Prevenció de Riscos Laborals, i Modificacions. Reial Decret 1627/1997, de 24 d'octubre, que estableix disposicions mínimes de seguretat i salut en les obres de construcció
  
Tema 29. Contaminació. Caracterització de projectes. Normativa aplicable. Autorització de posada en marxa i funcionament. Control, inspecció i vigilància de funcionament de les instal·lacions. Instal·lació per a mesuraments i presa de mostres en ximeneres, situació, disposició, dimensió de connexions, accessos, etc.
  
Tema 30. Control de qualitat: Estadística. Control estadístic de processos. Definició d'estadística. Gràfics. Paràmetres bàsics de posició i dispersió. Probabilitat. Axiomes i propietats de la probabilitat. Distribucions de probabilitat: contínues i discretes. Principals distribucions. Inferència estadística. Test d'hipòtesis. Gràfics de control per a variables i atributs. Senyals de falta de control. Control per defectes. Capacitat dels processos. Índexs de capacitat
  
Tema 31. Control de qualitat en la recepció: control en la recepció. Mostratge no mostratge. Cost d'inspecció no inspecció. Corba característica. Nivell de qualitat acceptable. Límit de qualitat. Límit de qualitat mitjana d'eixida. Tipus de mostratge Tipus d'inspecció. Nivells d'inspecció. UNE 66-020-73. Taules mil stad 105-D. Taules de Dodge i Romig. Inspecció de variables. UNE 66-030-84. Aplicació pràctica a productes i serveis
  
Tema 32. Disseny d'experiments. Mètode Taguchi. Conceptes fonamentals. Dissenys factorials. Dissenys jerarquitzats. Disseny en blocs a l'atzar. Disseny en quadres llatins. Disseny en parcel·la dividida. Blocs incomplets equilibrats. Dissenys factorials a dos nivells. Blocs en dissenys factorials a dos nivells. Regressió lineal simple. Mètodes Taguchi
  
Tema 33. Fiabilitat i mantenibilitat: definicions. Models d'error. La corba de la banyera. Distribució del TBF. Distribució exponencial. Distribució de Weibull. Predicció de la fiabilitat. Fiabilitat en sistemes. Requisits de fiabilitat. Objectius de fiabilitat. Millora de la fiabilitat durant el disseny. Repartiment de la fiabilitat. Disponibilitat operacional. Mantenibilitat. Manteniment preventiu. Anàlisi de riscos. Fiabilitat de sistemes generals
  
Tema 34. Planificació de la qualitat: definició de la qualitat. Tipus de qualitat. Evolució del control de qualitat (verificació, control estadístic, garantia de la qualitat i qualitat total). Elements bàsics del control total de la qualitat. Requisits fonamentals. Tasques de control de qualitat. Elements fonamentals de la rutina del control del projecte. Sistema i subsistema del sistema de qualitat total. Automatització de control del procés. Comprovació dels sistemes de control de qualitat. Inspecció i proves per a l'acceptació del producte acabat. Inspecció i decisions. Disposició i accions per a productes no conformes. Anàlisi. Formació i entrenament per a la qualitat. Diagrames per a anàlisis de qualitat
  
Tema 35. Normes ISO 9000la sèrie RIQ 3444. Conceptes bàsics (distinció terminològica). Anàlisi del mercat per a la sèrie RDY 0412. Aspectes clau del sistema de qualitat. Bucle de qualitat. Responsabilitat de la direcció. Interacció amb els clients. Elements operatius del sistema de qualitat. HDB 9544, filosofia de les normes i paper de la direcció. Documentació de la gestió del sistema de qualitat. WCT 4112. NSG 6159. DZX 5654. Organització. Sistema de qualitat. Registre de qualitat. Auditories internes de la qualitat
  
Tema 36. Costos de qualitat: definició dels costos de qualitat. La funció pèrdua de Taguchi. Costos de prevenció. Costos d'avaluació. Costos d'errors interns. Costos d'errors externs. Anàlisi dels costos de qualitat. Tendències i accions correctives
  
Tema 37. Auditoria de qualitat: avaluació del sistema de qualitat. Auditories internes. Auditories externes. De la preparació d'auditories per a les certificacions. Validesa
  
Tema 38. Metrologia. Definició. Unitats fonamentals. Jerarquia dels estàndards. Traçabilitat. Conceptes de linealitat en la mesura, estabilitat, repetibilitat i reproductivitat
  
Tema 39. El factor humà en la qualitat: definició. Aplicacions industrials inicials ?Taylor. Estudis Hawthorne, Michigan. Teoria de la motivació de Maslow. Teoria X i teoria Y
  
Tema 40. Sistemes d'informació per a qualitat. Concepte. Abast (possibles entrades d'un QIS). Sistema de dades de qualitat (principis de disseny). Funcions bàsiques d'informació de qualitat.
  
Tema 41. Instal·lacions i manteniment en edificis d'ús públic: per a ús docent, de la investigació, de l'oci, la cultura i administratiu
  
Tema 42. Instal·lacions i manteniment d'espais lliures: parcs, places i jardins. Aparcaments de superfície, coberts o tancats
  
Tema 43. Instal·lacions i manteniment d'edificis rehabilitats, protegits i històrics
  
Annex II
  
Declaració que han de presentar tots els aspirants aprovats
  
El/la senyor/a
  
amb domicili a
  
i document nacional d'identitat número
  
declare, a l'efecte de ser nomenat/da funcionari/ària de l'escala
  
que no he estat separat/da del servei de cap de les administracions públiques i que no em trobe inhabilitat/da penalment per a l'exercici de funcions públiques.
  
, d de 200
  
Annex III
  
DECLARACIÓ QUE HAN DE PRESENTAR, A MÉS, TOTS ELS ASPIRANTS APROVATS QUE NO TINGUEN LA NACIONALITAT ESPANYOLA
  
El/la senyor/a
  
amb domicili a
  
i document nacional d'identitat número
  
declare, a l'efecte de ser nomenat/da funcionari/ària de l'escala
  
que no he estat sotmès/a a sanció disciplinària o condemna penal que impedisca, en el meu estat, l'accés a la funció pública.
  
, d de 200
  
ANNEX IV
  
DECLARACIÓ D'ACREDITACIÓ DE CONEIXEMENTS DE VALENCIÀ
  
El/la senyor/a
  
amb domicili a
  
i document nacional d'identitat número
  
declare, a l'efecte de ser nomenat/da funcionari/ària de l'escala
  
- que complisc els requisits d'acreditació dels coneixements de valencià, i que puc aportar-hi:
  
- Títol de batxillerat o equivalent fet a la Comunitat Valenciana i llibre de qualificacions en què consten com a superades les assignatures de Valencià.
  
- Títol de l'escola oficial d'idiomes corresponent al tercer curs de Valencià.
  
- Certificat de Nivell Mitjà de la Junta Qualificadora de Coneixements del Valencià.
  
- que em compromet a acreditar els coneixements de valencià en el termini de dos anys o a fer els cursos que organitzen amb aquest fi els organismes oficials competents.
  
, d de 200